גוגל מרחיבה את שירות ההסעות השיתופיות של ווייז למדינות נוספות - כלכליסט
גוגל מרחיבה את שירות ההסעות השיתופיות של ווייז למדינות נוספות
הרחבת שירות הקארפול של ווייז, שפועל בשנה האחרונה בישראל וסן פרנסיסקו, עשויה להעמיד אותה בתחרות ישירה מול אובר וליפט
22.02.2017, 18:16 | רפאל קאהאן
גוגל מרחיבה את שירות שיתוף הנסיעות Waze Caqrpool שפעל במתכונת בדיקה בשנה האחרונה בישראל וסן פרנסיסקו. על פי דיווח של "הוול סטריט ג'ורנל" מהיום (ד'), השירות יושק במספר ערים מרכזיות בארה"ב וכן בדרום אמריקה בחודשים הקרובים.
תראו מי מתקשר: אמזון וגוגל עובדות על שילוב שיחות טלפון ברמקולים החכמים
גוגל היקר: בת 7 כתבה מכתב למנכ"ל על חלומה לעבוד בחברה. מה הוא כתב לה בחזרה?
שחקן הפוטבול רצה לפרוש ונאלץ לחפש בגוגל איך עושים זאת
נועם ברדין, מנכ"ל ווייז, אמר בראיון לתקשורת האמריקאית שהניסוי ענה לחלוטין על הציפיות של החברה וכעת ניתן להרחיב את התפוצה שלו למקומות נוספים. שירות שיתוף הנסיעות אינו דומה לזה שמציעות אובר או ליפט. השירות של ווייז מסתפק בחיבור משתמשי ווייז לנוסעים עם יעד קרוב או דומה ליעד שהוזן באפליקציה. הנהג מקבל השתתפות כספית צנועה שאמורה לכסות את עלות הדלק ועוד קצת ותו לא.
לא שירות מוניות, אלא שיתוף נסיעה של ממש
אובר וליפט, לעומת זאת, מציעות שירות שדומה יותר למונית, כאשר הנהג יכול להציע את הנסיעה ללא קשר ליעד אליו הוא נוסע. עם זאת, הכניסה של גוגל לתחום עשויה להעמיד אותה בתחרות מול אובר ודומותיה.
אובר וגוגל היו עד לאחרונה בעלות ברית - אך ככל שאובר גדלה כך גוגל התרחקה ממנה. כיום שוויה של אובר מגיע לכ-68 מיליארד דולר. בנוסף עשרות אפליקציות ושירותי שיתוף נסיעות החלו להפציע ברחבי העולם ולהציע את מרכולתם, אפילו למוניות.
ווייזגוגלווייז קארפולנסיעות
הבעיה היא שבסיס המשתמשים קטן
אין מספיק משתמשים ולכן כנהג 90% מההצעות שאני מקבל לא אפשריות. גם אם תמחור העיקופים הנדרשים היה קורץ לי (והוא לא) - למי בעולם המודרני יש אפשרות לאחר לעבודה / לאיסוף הילדים בשביל עוד כמה שקלים? כדי שזה יצליח צריך בסיס משתמשים מאוד רחב, כך שבאופן שגרתי יהיו גם לנוסע וגם לנהג שותפים לדרך ללא עיקופים וללא סימני שאלה.
נהג | 23.02.17